AAI ดีด 3% ลุ้นกำไรปี 66 โต 15% รับยอดขาย-ส่งออกพุ่ง โบรกเคาะเป้า 8.20 บ.
AAI ดีด 3% ลุ้นกำไรปี 66 โต 15% หนุนจากอุปสงค์ที่แข็งแกร่งและการขยายกำลังการผลิต รวมถึงการส่งออกปรับตัวดีขึ้นต่อเนื่อง ด้านบล.กรุงศรี ยังคงแนะนำ “ซื้อ” ราคาเป้าหมาย 8.20 บาท
AAI ดีด 3% ลุ้นกำไรปี 66 โต 15% หนุนจากอุปสงค์ที่แข็งแกร่งและการขยายกำลังการผลิต รวมถึงการส่งออกปรับตัวดีขึ้นต่อเนื่อง ด้านบล.กรุงศรี ยังคงแนะนำ “ซื้อ” ราคาเป้าหมาย 8.20 บาท
16 ม.ค. 2566

ผู้สื่อข่าวรายงานว่า วันนี้ (16 ม.ค. 66) ราคาหุ้น บริษัท เอเชี่ยน อะไลอันซ์ อินเตอร์เนชั่นแนล จำกัด (มหาชน) หรือ AAI ล่าสุด ณ เวลา 16:08 น. อยู่ที่ระดับ 6.70 บาท บวก 0.20 บาท หรือ 3.08% สูงสุดที่ระดับ 6.80 บาท ต่ำสุดที่ระดับ 6.50 บาท ด้วยมูลค่าการซื้อขาย 149.29 ล้านบาท

ด้วยราคาหุ้น AAI ปรับตัวขึ้นสะท้อนจากบทวิเคราะห์ของ บล.กรุงศรี ระบุไว้ก่อนหน้าว่า คาดยอดขายในไตรมาส 4/65 ที่ผ่านมาจะเพิ่มขึ้น 17% เมื่อเทียบกับงวดเดียวกันของปีก่อน โดยทำให้คาดว่ารายได้จากการขายไตรมาส 4/65 จะดีขึ้นเมื่อเทียบกับงวดเดียวกันของปีก่อน อย่างไรก็ตามมองว่าค่าใช้จ่าย SG&amp;A จะลดลงตามอัตราค่าขนส่งคอนเทนเนอร์ที่ลดลงในไตรมาส 4/65
ขณะเดียวกันยังคงคาดว่าในปี 66 กำไรจะเติบโต 15% หนุนจากอุปสงค์ที่แข็งแกร่งและการขยายกำลังการผลิต คำแนะนำ “ซื้อ” ประเมินราคาเป้าหมาย 8.20 บาท
อย่างไรก็ตามเชื่อว่าอุตสาหกรรมอาหารสัตว์เลี้ยงทั่วโลกเติบโตขึ้นอย่างต่อเนื่องทุกปีอยู่แล้วจึงคาดว่า AAI ยังจะรับประโยชน์ เพราะอย่างไรก็ตามประเทศไทยซึ่งเป็นหนึ่งในผู้ส่­งออกอาหารสัตว์เลี้ยงหลักของโลกมีอัตราการเติบโตของปริมาณการส่­งออกที่เฉลี่ย 15% ในช่วงที่ผ่านมาระหว่างปี 2561-2563